ก่อนนอนเผลอขยี้ตา แล้วรู้สึกมีอะไนอยู่ในตสเลยล้างน้ำเปล่า พอนอนสักพักรู้สึกหน่วงๆตาซ้าย พอส่องกระจกเห็นดวงตาขาวข้างเมือนมันย่นหรือปูดเป็นเส้นภายในดวงตาอันนี้อธิบายไม่ถูกครับ เลยใช้ยาหยอดตาที่มีหยอดและนอน ตื่นมา ตาหายปูดแบบเมื่อคืน แต่ตาซ้ายมีอาการปวดร่วมกับปวดขมับซ้าย
สวัสดีค่ะ อาการปวดในดวงตาดังกล่าวมา อาจเกิดจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการปวดตาและมีขี้ตาที่ผิดปกติ ซึ่งอาจเกิดจาก เชื้อไวรัส หรือมีสิ่งแปลกปลอมเข้าไปในตา-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีอาการปวดตาและเกิดตุ่มหนอง-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบจนก่อให้เกิดความปวด บวมได้-ภูมิแพ้ที่ตา ทำให้มีขี้ตา และคันตา ปวดตา ตาแดง มักเป็นช่วงเช้าๆในกรณีนี้แนะนำรีบไปพบจักษุแพทย์เพื่อตรวจร่างกายทางตา ดูว่ามีแผลบริเวณตาดำ หรือกระจกตาเป็นแผลร่วมด้วยหรือไม่ ซึ่งควรได้รับการรักษาด้วยยาฆ่าเชื้อการดูแลตัวเองเบื้องต้น ไม่ไปขยี้ตา สวมแว่นตากันแดดป้องกันแดดและฝุ่น ประคบเย็นเพื่อลดอาการปวดได้ และควรงดการใส่คอนแทคเลนส์ยังไม่ควรเอายาอะไรไปหยอดเองเพราะยังไม่ทราบการวินิจฉัย